**REGULAMENT NECESAR PENTRU BUNA DESFASURARE A ACTIVITATII TABERELOR DE CARTIER DIN SECTORUL 6**

1. Copiii sunt aduși, pe toata durata taberei, în intervalul 08:30-09:00 la adresa din Aleea Tibles nr.64, la Centrul de Recreere si Dezvoltare Personală „Conacul Golescu Grant”, si vor fi luati în intervalul 14:00-14:30;

2. Părinţii/persoanele responsabile se obligă să furnizeze informaţii complete despre starea de sănătate a copiilor;

3. Zilnic se va realiza triajul epidemiologic al copiilor, prin măsurarea temperaturii și a completării de către reprezentantul legal al copilului a declarației privind starea de sănătate a acestuia și a persoanelor care locuiesc împreună cu acesta; DGASPC Sector 6 va asigura toate măsurile, echipamentul și materialele necesare prevenirii contactării și răspândirii CoVid-19 pe perioada taberei.

4. Părinții sunt obligați sa verifice starea de sănătate a copilului înainte de venirea în tabără, respectând normele epidemiologice (copiii nu trebuie sa prezinte febră mai mare sau egală cu 37 °, tuse și / sau răceală, vărsături, diaree, cefalee, dureri musculare, absența gustului sau mirosului sau daca în ultimele 14 zile au intrat în contact cu persoane infestate cu COVID);

5. Dacă un copil se simte rău pe parcursul activităților și dezvăluie simptomele menționate mai sus, sau dacă are un comportament neadecvat, neadaptat condițiilor de tabără, se va aplica protocolul de siguranță cerut de lege: familia va fi informată imediat și are obligația să vină la Centrul de Recreere si Dezvoltare Personala „Conacul Golescu Grant” din Aleea Țibleș nr.64 pentru a lua copilul cât mai curând posibil.

6. Participanților nu le este permis să părăsească tabăra fără acordul persoanelor autorizate din cadrul Centrului;

7. Copiii nu au voie cu obiecte de valoare (telefon, bijuterii etc), pentru evitarea dispariției sau deteriorării acestora;

8. Copiii trebuie sa aibă o ținută corespunzatoare activităților desfășurate (haine lejere/sport, încalțăminte adecvată, pălărie/șapcă pentru prevenirea insolației etc);

9. Fiecare copil trebuie sa aibă o sticlă cu apă de 0.5 l și haine de schimb în caz de nevoie.

10. Părinții vor fi informați de orice modificare apărută în cadrul taberei.

Data Semnătura părinte